Osijek.in

Kino klub Osijek predstavlja peti ciklus filmskih analiza Anatomija filma!
2026-05-06 18:00 - 19:30 (Europe/Vienna) | Akademija za umjetnost i kulturu u Osijeku, The Academy of Arts and Culture in Osijek, Osijek, Hrvatska, 31000, Croatia (Local Name: Hrvatska)
Prvi termin: SRIJEDA, 6. svibnja, 18:00 – 19:30 pa svake iduće srijede u isto vrijeme!
Kino klub Osijek predstavlja peti ciklus programa Anatomija filma, koji započinje u srijedu, 6. svibnja 2026. godine, u terminu od 18:00 do 19:30 sati. Program će se održavati svake srijede tijekom svibnja, u istom vremenskom okviru.
Anatomija filma zamišljena je kao prostor zajedničkog gledanja i vođene analize domaćih i stranih kratkometražnih filmova. Kroz ciklus gledatelji imaju priliku razvijati razumijevanje filmskog jezika i različitih rodova, ali i pronaći inspiraciju za vlastito filmsko stvaralaštvo.
Voditelj programa je redatelj, scenarist i likovni umjetnik Tomislav Šoban, koji će kroz četiri susreta voditi analize i razgovore s publikom.
Program se održava u prostoru AV laba Akademija za umjetnost i kulturu u Osijeku (Trg Svetog Trojstva 3), prema sljedećem rasporedu:
06.05.2026., 18:00 – 19:30h
13.05.2026., 18:00 – 19:30h
20.05.2026., 18:00 – 19:30h
27.05.2026., 18:00 – 19:30h
Ulaz na program je slobodan za sve zainteresirane polaznike, bez potrebe za prethodnom prijavom.
Program Anatomije filma ostvaruje se uz financijsku potporu Hrvatskog audiovizualnog centra i Osječko-baranjske županije te koristi podršku Zaklade “Kultura nova” za Razvoj novih organizacija.
Izvor/foto: Kino klub Osijek

Natječaj Škole primijenjene umjetnosti i dizajna Osijek - „Postani dizajner“
2026-05-07 08:00 - 17:00 | Škola primijenjene umjetnosti i dizajna, Škola primijenjene umjetnosti i dizajna Osijek, Osijek, Hrvatska, 310000, Croatia (Local Name: Hrvatska)
Škola primijenjene umjetnosti i dizajna Osijek ponovno sprema nešto zanimljivo i ovoga puta traži vaše ideje. Ovo je prilika kada svatko može postati dizajner. Nastavnici i učenici ŠPUD-a najbolje dizajnerske ideje će pretvoriti u umjetnička djela koja će biti izložena na izložbi povodom Dana škole.
Ovaj natječaj namijenjen je svim učenicima osnovnih škola. Natječaj je osmišljen kao presjek sedam prespektiva koje predstavljaju sedam umjetničkih i dizajnerskih smjerova škole.
Što traže?
ŠKOLSKA BILJEŽNICA: dizajniraj korice školske bilježnice (postani grafički dizajner)​
MURAL: dizajniraj mural za teen sobu (postani slikarski dizajner)​
BOČICA ZA PARFEM: dizajniraj bočicu za parfem (postani kiparski dizajn)​
JASTUČNICA: dizajniraj jastučnicu (postani dizajner tekstila)​
LUTKA: dizajniraj lutku (postani aranžersko-scenografski dizajner)​
STOLAC: dizajniraj stolac (postani dizajner unutrašnje arhitekture)​
AVATAR: dizajniraj avatar (postani dizajner mulitmedijskih sadržaja)
Svoje radove možete kreirati tehnikom po izboru. Kako biste sudjelovali svoje radove fotografirajte i pošaljite na e-mail adresu spud.osijek@gmail.com do 17. travnja 2026.
Sedam pobjednika (po jedan za svaki umjetnički smjer) imat će priliku vidjeti svoj dizajn u 3D oblku 7. svibnja 2026. u Gornjoj galeriji ŠPUD-a.
Izvor/foto: Škola primijenjene umjetnosti i dizajna Osijek

Kino Urania - Četvrtak, 7. svibnja 2026.
2026-05-07 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:45 Kino klub: Tom i Jerry: Čarobni Kompas- Tom and Jerry: Forbidden compass SINK (104 min) PREMIJERA
17:00 Vrag nosi Pradu 2- The Devil Wears Prada 2 (119 min)
18:45 Kino klub: Mjesec našeg filma: Što je muškarac bez brkova (109 min)
19:10 Vrag nosi Pradu 2- The Devil Wears Prada 2 (119 min)
21:00 Kino klub: Dva tužitelja- Zwei Staatsanwälte (119 min) PREMIJERA
21:15 Iscjeljitelj: Nasljeđe 2- The Physician 2 (142 min)

B2Run utrka
2026-05-07 18:00 - 20:00 | Tvrđa, Tvrđa, Osijek, Hrvatska, 31000, Croatia (Local Name: Hrvatska)
Ovogodišnje izdanje poslovne utrke B2Run u Osijeku održat će se 7. svibnja, a prijave za sudjelovanje otvorene su još dvadesetak dana.
Prijave putem linka.

Druženje uz razgovor na temu „Da mi je biti Franz i Sisi“
2026-05-07 18:00 - 21:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Druženje uz razgovor na temu „Da mi je biti Franz i Sisi“, održat će se u četvrtak, 7. svibnja 2026. godine s početkom u 18:00 sati u Muzeju Slavonije.
Kroz temu utjecaja cara Franje Josipa I. i carice Elizabete (Sisi) na svakodnevni život Slavonki i Slavonaca vodit će nas kustosi Muzeja Slavonije: Andreja Šimičić, Gabrijela Odobašić, Marina Šutalo i Mihael Sučić. Govorit će o prisutnosti ovog vladarskog para u javnom i privatnom prostoru – od medalja i portreta do naziva trgova, ulica, institucija i spomenika diljem Slavonije. Poseban naglasak bit će stavljen na caricu Sisi kao modnu ikonu 19. stoljeća, čiji je stil i vizualni identitet oblikovao percepciju žene, ljepote i moći unutar Habsburške Monarhije.
Razgovor će obuhvatiti i pitanja društvenih uzora, utjecaja dvorskih normi te načina na koji su njihovi likovi bili oblikovani, ali i ograničeni cenzurom i društvenim očekivanjima.
Ulaz na događaj organiziran u sklopu programa Kliofesta je besplatan za sve zainteresirane građane.
Izvor/foto: Muzej Slavonije

Koncert - Tiho Orlić i bend
2026-05-07 20:00 - 22:30 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
U četvrtak, 7. svibnja 2026., Tiho Orlić i bend stižu u dvoranu Franjo Krežma s posebnim unplugged koncertom.

Bure Bar - Study Less Party More...Student Thursday (DJ Pedja)
2026-05-07 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Q Club - Student Madness (DJ Dancho)
2026-05-07 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
Boca na bocu | 1 + 1 gratis
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Najava obilježavanja Svjetskog dana Crvenog križa i Crvenog polumjeseca i Tjedna Crvenog križa u Osijeku
2026-05-08 09:30 - 2026-05-15 17:30 | Osijek
Svake godine 8. svibnja obilježava se Svjetski dan Crvenog križa i Crvenog polumjeseca, najbrojnije i najstarije svjetske humanitarne organizacije, koja je provođenjem svoje misije prisutna u gotovo svim zemljama svijeta. Obilježava se u čast Henryju Dunantu, utemeljitelju Međunarodnog pokreta Crvenog križa i Crvenog polumjeseca, rođenom na taj dan 1828. godine u Ženevi, a proslavom ovoga dana u Republici Hrvatskoj započinje i obilježavanje Tjedna Crvenog križa, 8. – 15. svibnja. Svrha obilježavanja Tjedna Crvenog križa je promicanje djelatnosti Crvenog križa i na taj način približavanje svih oblika pomoći korisnicima i osobama u potrebi. Djelatnici i volonteri Gradskog društva Crvenog križa Osijek ove će značajne dane obilježiti radno, provođenjem aktivnosti vezanih uz promociju solidarnosti i humanitarnog djelovanja.
Središnje obilježavanje Svjetskog dana Crvenog križa i Crvenog polumjeseca i Tjedna Crvenog križa za područje Osječko-baranjske županije održat će se u petak 8. svibnja 2026. godine u okviru projekta Hrvatskog Crvenog križa Društva Crvenog križa Osječko-baranjske županije Youth Vision Showcase – Izlog za akciju“, koja će okupiti organizacije, mlade i druge relevantne dionike s ciljem predstavljanja aktivnosti za mlade, razmjene iskustava i poticanja aktivnog uključivanja mladih u zajednicu. Događaj je zamišljen kao prostor predstavljanja organizacija, njihovih programa, aktivnosti i mogućnosti uključivanja mladih, a ujedno i kao prilika za međusobno povezivanje te jačanje suradnje između organizacija civilnog društva, škola, institucija i mladih. Aktivnost će se odvijati u Osijeku, 8. svibnja 2026. godine od 09:30 do 14:00 sati.
Program događaja odvijat će se u dva dijela:
1. dio – Predstavljanje programa i panel rasprava, Stara pekara, Osijek, od 09:30 do 11:30 sati
2. dio – Interaktivne radionice i prezentacija mogućnosti mladima za stjecanje novih vještina i alata za aktivno sudjelovanje u zajednici, Trg Svetog Trojstva, Osijek, od 11:30 do 14:00 sati
Tjedan Crvenog križa obilježit će se i brojnim drugim aktivnostima:
-8. – 15.5.2026. – Kampanja prikupljanja namirnica „Vaš dar za pravu stvar“
U Tjednu Crvenog križa od 8. do 15. svibnja potražite košaru Hrvatskog Crvenog križa u trgovačkom centru Kaufland Osijek na Jugu 2 i uključite se u akciju Vaš dar za pravu stvar. Donirati možete: brašno, ulje, rižu, šećer, sol, tjesteninu, juhu u vrećici, riblje i mesne konzerve te marmeladu. Donacijom i samo jedne namirnice s popisa možete pomoći u pripremi humanitarnih paketa za najpotrebitije građane. Pozivamo sve naše sugrađane koji su u mogućnosti da se uključe u ovu akciju.
-8. – 15.5.2026. – Kampanja prikupljanja namirnica Pokrenimo humanost
U suradnji s vrtićima i fakultetima u Tjednu Crvenog križa od 8. do 15. svibnja provodit će se kampanja prikupljanja namirnica za osobe u potrebi, kao dio aktivnosti velikog humanitarnog projekta Društvo jednakih mogućnosti. Ideja kampanje je da vrtići i fakulteti (djeca, studenti, njihovi roditelji, djelatnici), ovisno o svojim mogućnostima prikupljaju osnovne namirnice za pakete hrane koji će se dodijeliti osobama u potrebi, čime se zasigurno djecu i mlade potiče na solidarnost i humanost, a ostvaruje cilj pružanja pomoći najpotrebitijima.
-8.5.2026. i 15.05.2026. – Organizacija izleta za umirovljenike u Orahovicu – u suradnji s Gradom Osijekom i ove se godine organiziraju dva izleta osječkih umirovljenika u Centar za edukaciju Gradskog društva Crvenog križa Osijek u Orahovici s ciljem očuvanja fizičkog i mentalnog zdravlja osoba treće životne dobi kroz rekreaciju, edukaciju o zdravlju, druženje, kreativne radionice, za ukupno 200 osoba.
-11.05.2026. – Predavanje o Crvenom križu – U suradnji s Katedrom socijalnog rada Pravnog fakulteta u Osijeku za studente 1. godine prijediplomskog studija socijalnog rada organizira se predavanje o Crvenom križu, ulozi socijalnog rada u radu Crvenog križa te se predstavljaju mogućnosti volontiranja mladih. Predavanje će se održati na Pravnom fakultetu u Osijeku, 11.05.2026. godine od 16.00 do 17.30 sati.
-15.5.2026. – 27. državno natjecanje mladih Hrvatskog Crvenog križa
Ekipa mladih Gradskog društva Crvenog križa Osijek, učenici Medicinske škole Osijek, predstavljat će svoju školu, Crveni križ Osijek, Grad Osijek i Osječko-baranjsku županiju na 27. državnom natjecanju mladih Hrvatskog Crvenog križa koje će se održati u Labinu 15. svibnja 2026. godine. Na natjecanju se provjerava teorijsko znanje o Pokretu Crvenog križa, poznavanju ljudskih prava i prava djeteta te prve pomoći, a znanje prve pomoći na natjecanju se pokazuje i na praktičnim radilištima s realistično prikazanim situacijama.
Izvor: Gradsko društvo Crvenog križa u Osijeku

Program obilježavanja Dana Europe u Osijeku
2026-05-08 10:00 - 11:00 | Akademija za umjetnost i kulturu u Osijeku, The Academy of Arts and Culture in Osijek, Osijek, Hrvatska, 31000, Croatia (Local Name: Hrvatska)
Povodom obilježavanja Dana Europe, 8. i 9. svibnja 2026. godine, Europe Direct centar Osječko-baranjske županije u Osijeku organizira dvodnevni program usmjeren na promicanje kulturnog i urbanog identiteta grada Osijeka, s naglaskom na održivost i jačanje svijesti o europskim
vrijednostima u svakodnevnom životu građana.
Dan Europe simbolizira zajedništvo, mir i suradnju među europskim narodima. Obilježava se u znak sjećanja na Schumanovu deklaraciju iz 1950. godine, koja je postavila temelje današnje Europske unije. Ovaj dan podsjeća na temeljne vrijednosti Europe: slobodu, demokraciju, jednakost, solidarnost, poštivanje ljudskih prava i kulturnu raznolikost.
Program u Osijeku obuhvaća niz kulturnih, edukativnih i participativnih aktivnosti u organizaciji udruge PLANTaža i Europe Direct centra Osječko-baranjske županije. Poseban naglasak stavljen je na ulogu kulture i umjetnosti kao pokretača društvenog razvoja, kreativnog izražavanja i aktivnog građanskog sudjelovanja. Cilj programa je potaknuti građane na aktivno sudjelovanje u oblikovanju otvorenog, održivog i kulturno živog grada te istaknuti važnost javnog prostora, kulture i umjetnosti kao alata povezivanja zajednice i razvoja urbanog identiteta.
PROGRAM
8.– 9. svibnja 2026.
Konferencija: „EUrbano – kultura u prostoru“​
Akademija za umjetnost i kulturu u Osijeku, Trg Svetog Trojstva 3, Salon 33 (I. kat)​
Petak, 8. svibnja 2026. | 10:00 – 11:00 sati
Tematska konferencija posvećena je ulozi kulture, kreativnih inicijativa i građanskog sudjelovanja u razvoju održivih, inkluzivnih i kulturno atraktivnih javnih prostora. Sudjeluju predstavnici javnih institucija, akademske zajednice i kulturnog sektora, a cilj je otvoriti dijalog o urbanom razvoju, kulturnim politikama i europskim inicijativama koje doprinose kvaliteti života u gradovima.
Sudionici:
●Daria Paloš, mag. iur., pročelnica Upravnog odjela za obrazovanje, kulturu i sport Osječko-
baranjske županije
●Marija Garić, dipl. iur., službenica ovlaštena za obavljanje poslova pročelnika Upravnog
odjela za zajedničke poslove i mjesnu samoupravu Grada Osijeka
●dr. sc. Iris Tomić, asistentica na Odsjeku za kulturu, medije i menadžment, Akademija za
umjetnost i kulturu u Osijeku
●Darija Walter, voditeljica Europe Direct centra Osječko-baranjske županije i projektna
menadžerica udruge PLANTaža
●dr. sc. Tomislav Levak, predavač na Akademiji za umjetnost i kulturu u Osijeku (moderator)
Urban Art program
Prostor udruge PLANTaža, Vukovarska 3​
Subota, 9. svibnja 2026. | 17:00 – 21:00 sati
Urban art program zamišljen je kao otvoreni prostor susreta kulture, umjetnosti i zajednice. Kroz različite aktivnosti naglašava se važnost urbane kulture, kreativnosti i održivih praksi te se potiče aktivno sudjelovanje građana.
Program uključuje:
●DJ program (glazbeni program otvorenog tipa)
●Book swap (razmjenu knjiga)
●Oslikavanje uličnog murala na temu europskih vrijednosti (autorica: Saša Babić)
●Grupni obilazak najstarije tramvajske stanice u Osijeku (koja obilježava 100 godina postojanja i danas djeluje kao ulična galerija) – okupljanje sudionika pred stanicom u 18:00 sati
●Fishbowl debata – interaktivni format rasprave namijenjen razmjeni mišljenja i poticanju aktivnog sudjelovanja građana. Kroz otvoreni dijalog sudionici će imati priliku iznositi stavove i argumentirano raspravljati o aktualnim temama vezanim uz Europsku uniju. Početak je planiran u 19:00 sati
●Razgovor s umjetnicom Sašom Babić i neformalno druženje
Izvor/foto: Europe Direct Osječko-baranjske županije

Kino Urania - Petak, 8. svibnja 2026.
2026-05-08 17:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kino klub: Tom i Jerry: Čarobni Kompas- Tom and Jerry: Forbidden compass SINK (104 min) PREMIJERA
18:45 Kino klub: Mjesec našeg filma: Ljubav oko svijeta (75 min)
20:00 predstava Tere i Luce
20:15 Kino klub: Franz (127 min)
Foto: Osijek.in

Kafanica - Ima dana i kafana (Cash Band)
2026-05-08 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
30% popusta na boce žestokih pića do 21:00.
30% popusta na šampanjce cijelu noć.
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Predstava - Tere i Luce
2026-05-08 20:00 - 22:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Jedna od najuspješnijih i najnagrađivanijih domaćih predstava posljednjih godina, crna komedija „Tere i Luce“, gostuje u osječkom kinu Urania u srijedu, 8. svibnja s početkom u 20:00 sati.
Produkcija zagrebačkog Kazališta Planet Art, koja je u rekordnom roku zabilježila više od 100 izvedbi i osvojila čak osam prestižnih nagrada, pred osječku publiku donosi priču o „hrvatskim Thelmi i Louise“.
U režiji i adaptaciji Marka Torjanca, glumačke dive Anja Šovagović Despot i Nataša Janjić Medančić maestralno utjelovljuju dvije obične žene koje, pritisnute sustavom, donose nesvakidašnju odluku koja im zauvijek mijenja živote.
Više od komedije- triler koji postavlja pitanje: „Što biste vi učinili?“
Iako žanrovski bogata elementima trilera, burleske i britke satire, „Tere i Luce“ u svojoj srži je duboko ljudska priča o moralu u društvu koje je „proklizalo“. Kroz vispren dijalog i vrhunske glumačke interpretacije, predstava nam nudi ogledalo: smijemo li zakoračiti u „sivu zonu“ ako je sustav oko nas odavno urušen?
Niz nagrada i priznanja
O kvaliteti produkcije najbolje govore brojna priznanja, među kojima se ističu:
Nagrada Vanja Drach za najbolju predstavu u cjelini (Festival glumca, 2025.)
Nagrada Zlatni zub za najbolju predstavu (Poreč, 2025.)
Velika Mostarska Liska – nagrada publike za najbolju predstavu (Mostar, 2025.)
Bobijeve nagrade objema protagonisticama za najbolje ženske uloge.
Informacije o ulaznicama
Zbog iznimnog interesa i ograničenog broja mjesta u kinu Urania, preporučuje se pravovremena kupnja ulaznica po cijeni od 20 EUR. Ulaznice su dostupne na blagajni kina Urania te putem online sustava Core Event.
Dođite i provjerite zašto je ovo predstava o kojoj se priča i koja ne prestaje puniti dvorane diljem regije.
Izvor: Kinematografi Osijek

Koncert - Amerikanci u gOStima
2026-05-08 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
U suradnji s prof. Mijom Elezović i Kulturnim centrom Osijek Osječki puhački orkestar organizira zajednički koncert s Puhačkim ansamblom Christopher Newport sveučilišta (SAD) koji će se održati u petak, 8.5.2026. s početkom u 20:00 sati u koncertnoj dvorani Franjo Krežma u Kulturnom centru Osijek.
Koncertom će ravnati dirigenti mo. Mark U. Reimer (SAD) i Anđela Ćaćić (RH), a osim pojedinačnih izvedbi dva orkestra zasvirat će i zajedno američku koračnicu E. F. Goldmana Cheerio March kao i najpoznatiji broj iz mjuzikla Jalta, Jalta Alfi Kabilja Neka cijeli ovaj svijet.
U nastavku svoje turneje američki gosti održat će koncerte još u Velikoj Gorici i Puli.
Za osječku publiku ovo je izuzetna i jedinstvena prilika vidjeti i čuti ansambl koji izvorno njeguje američku, puhačku, glazbenu tradiciju te vas srdačno pozivamo na koncert za koji je ulaz besplatan.

Koncert Puhačkog ansambla Christopher Newport University
2026-05-08 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Petak, 8.5.2026./20.00 sati/ Dvorana Franjo Krežma – Amerikanci u gOStima: Koncert Puhačkog ansambla Christopher Newport University iz Sjedinjenih Američkih Država.
Iz Amerike dolazi nam sjajni puhački orkestar Christopher Newport Sveučilišta pod ravnanjem maestra Marka U. Reimera koji izvorno njeguje bogatu američku tradiciju puhačke glazbe.
Na svojoj europskoj turneji zaustavit će se i u Osijeku gdje će mu se na vrhuncu večeri pridružiti i Osječki puhački orkestar u jedinstvenom spoju dvaju glazbenih tradicija.
Ulaz na koncert je slobodan.

Bruno Radovanović - Axmann Pub
2026-05-08 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Bure Bar - Bull Night Friday (DJ Andy Boy)
2026-05-08 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Besplatna cuga za sve bikove u horoskopu!
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Q Club - Vodka Vibes Only (DJ Khan)
2026-05-08 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)

HAMFEST OSIJEK 2026
2026-05-09 07:30 - 17:00 | Zračna luka Osijek – Čepin, Ulica Sv. Leopolda Bogdana Mandića 172/a, Osijek, Hrvatska, 31000, Croatia (Local Name: Hrvatska)
Radioklub Osijek vas poziva na tradicionalni HAMFEST OSIJEK 2026, koji će se održati:
09.05.2026. (subota)
Zračna luka Osijek-Čepin
Ulica Sv. Leopolda Bogdana Mandića 172/a
Program
07:30 – Otvaranje hale za prodaju i razmjenu HAM opreme
08:00 – Prijava posjetitelja na info štandu
09:30 – Službeno otvaranje događanja
10:00 – Slavonski doručak za posjetitelje
11:00 – Predavanje:
Evolucija CMC prigušnica – zašto su nanokristalne jezgre budućnost HIGH POWER dizajna
Predavač: prof. Zlatko Tonković, Ph.D., 9A2G
13:00 – Podjela nagrada za natjecanje „ANTUNOVO 2025“
(u organizaciji Radiokluba „Našice“)
13:45 – Zajednički ručak za posjetitelje
14:30 – Druženje
Izvor: Hrvatski Radioamaterski Savez

Biciklijada "Tragom pustara
2026-05-09 08:30 - 12:00 | Trpimirova ulica, Trpimirova ulica, Osijek, Hrvatska, 31000, Croatia (Local Name: Hrvatska)
Udruga Korijeni pustare organizira 12. rekreativno-edukativnu BICIKLIJADU „Tragom pustara“.
Ova manifestacija čuva uspomenu na nestale pustare i podsjeća nas na bogatu povijest našega kraja, uz druženje, rekreaciju i zajedništvo svih generacija.
Start: Osijek, Trpimirova ulica
Subota, 9. svibnja 2026. u 8:30 sati
Cilj: Antunovac – Pustaraški ćošak
Lagana vožnja uz zaustavljanja na mjestima bivših pustara, zanimljive priče o prošlim vremenima te ugodno druženje na odredištu – savršena prilika za aktivan i sadržajan dan u prirodi.

Izvor/foto: Udruga Korijeni pustare

Dan otvorenih vrata na Odjelu za biologiju
2026-05-09 11:00 - 14:00 | Odjel za biologiju Sveučilišta Josipa Jurja Strossmayera u Osijeku, Ulica cara Hadrijana 8/A, Osijek, Hrvatska, 31000, Croatia (Local Name: Hrvatska)
Odjel za biologiju Sveučilišta Josipa Jurja Strossmayera u Osijeku trinaestu godinu za redom provodi projekt popularizacije znanosti „Biolog-i-Ja“, u okviru kojega se održava i Dan otvorenih vrata. S Odjela za biologiju pozivaju sve zainteresirane građane da im se pridruže 9. svibnja 2026. godine u vremenu od 11:00 do 14:00 sati (Odjel za biologiju, Ulica cara Hadrijana 8/A, Osijek) i kroz različite zabavno-edukativne aktivnosti, prilagođene svim dobnim skupinama, otkriju brojne zanimljivosti iz svijeta biologije. Nastavnici, suradnici i studenti rado će posjetitelje uvesti u svijet laboratorija te ih upoznati sa svakodnevnim znanstveno-istraživačkim, stručnim i nastavnim radom. Kroz izravnu interakciju srednjoškolci će dobiti korisne informacije o načinu studiranja i studijskim programima Odjela za biologiju. Svim zainteresiranima, a posebno maturantima, njihovi će studenti prenijeti vlastita iskustva studiranja, što može biti vrijedan poticaj pri donošenju odluke o budućem studiju i profesionalnom putu.
Vidimo se 9. svibnja 2026. na Odjelu za biologiju!
Program
Radionice za osnovne škole (1.–4. razred)
ESCAPE ROOM: “KAKO PREŽIVJETI KAO BAKTERIJA?”
Voditelj: Tamara Spoljarčić,
1. godina sveučilišnog diplomskog studija biologija i kemija; smjer: nastavnički
MALE PČELE, VELIKA TAJNA
Voditelj: Ema Erdelić,
1. godina sveučilišnog diplomskog studija biologija i kemija; smjer: nastavnički
ČOVJEČE POKAŽI ZNANJE!
Voditelji: Ivana Jagodić i Petra Tomljanović,
2. godine sveučilišnog diplomskog studija biologija i kemija; smjer: nastavnički
Radionice za osnovne škole (5.–8. razred)
LABAKADABRA: TAJNI POKUSI BIOLOGA
Voditelji: Thiana Miloloža, univ. mag. biol., Gabriel Mirković, univ. mag. biol., doc. dr. sc. Martina Varga
KEMIJA U LETU
Voditelji: Fran Pražnik, univ. mag. educ. biol et chem., Lovro Mihalović, univ. mag. biol.
ISTRAŽIVAČI PANONSKOG MORA
Voditelji: doc. dr. sc. Barbara Vlačić, Ivana Turković Kakaljo, prof.
SLIJEPI PUTNICI
Voditelj: prof. dr. sc. Stjepan Krčmar
DOSJEI X: TIHI SVJEDOCI
Voditelji: dr. sc. Nataša Bušić, doc. dr. sc. Goran Vignjević, izv. prof. dr. sc. Nataša Turić, mr. sc. Ivana Vrućina, mr. sc. Željko Zahirović
MIKROSKOPSKI PROIZVOĐAČI ENERGIJE
Voditelji: prof. dr. sc. Tanja Žuna Pfeiffer, izv. prof. dr. sc. Dubravka Soljić Maronić, izv. prof. dr. sc. Filip Stević
ELM ALERT!
Voditelji: izv. prof. dr. sc. Zorana Katanić, izv. prof. dr. sc. Ljiljana Krstin
Radionice za srednje škole
LOV NA BLAGO ODJELA ZA BIOLOGIJU – 5. IZDANJE
Voditelji: doc. dr. sc. Martina Varga, Gabriel Mirković, univ. mag. biol., Thiana Miloloža, univ. mag. biol.
MIKROBIOLOG-I-JA: MIKRO DETEKTIVI I MIKROSKOP
Voditelji: prof. dr. sc. Goran Palijan, Luca Zelić, dipl. ing. prehr. teh. (suradnik)
ELM ALERT!
Voditelji: izv. prof. dr. sc. Zorana Katanić, izv. prof. dr. sc. Ljiljana Krstin
LIFE LAB: ISTRAŽI SVOJU BIOKEMIJU
Voditelj: izv. prof. dr. sc. Senka Blažetić
FOTOSINTEZA UHVAĆENA U KUGLICI
Voditelji: Nikolina Sabo, mag. educ. biol et chem.
MIKROSKOPSKA AVANTURA: LOV NA KLOROPLASTE
Voditelji: izv. prof. dr. sc. Lidija Kalinić, doc. dr. sc. Jasenka Antunović Dunić
TKO SE BOJI ZMIJA JOŠ?
Voditelj: doc. dr. sc. Alma Miškuška
IZGLED VARA – ILI IPAK NE?
Voditelj: izv. prof. dr. sc. Olga Jovanović Glavaš
DAN OTVORENIH VRATA – 09.05.2026. od 11:00 do 14:00
“Zavirite u labose Odjela za biologiju”
LIFE-SIZE ČOVJEČE NE LJUTI SE
Interaktivna igra na otvorenom
IZLOŽBA FOTOGRAFIJA
Prijavljenih na natječaj za najbolju studentsku fotografiju
KRATKE INTERAKTIVNE RADIONICE
03.06.2026. BIOLOŠKI PARTY OD 19.00H

Izvor/foto: Odjel za biologiju

Obiteljski dan u ZOO vrtu Osijek
2026-05-09 11:00 - 16:00 | Zoološki vrt Osijek, Tvrđavica 1, Osijek, Hrvatska, 31000, Croatia (Local Name: Hrvatska)
Ove subote, 9. svibnja., Turistička zajednica grada Osijeka i tvrtka Unikom d.o.o. organiziraju “Obiteljski dan u ZOO vrtu Osijek”.
PROGRAM:
11:00 -12:00 sati
Radionica: slikanje domaćih životinja pomoću sjena
Glazbeni nastup: Lukas Antinac
Lokacija: dječje igralište unutar Zoo vrta
12:00 – 13:00 sati
Druženje i hranjenje životinja s timariteljem
Lokacija: Slavonsko selo
14:00 – 15:00 sati
Radionica: Izrada i ukrašavanje motiva domaćih životinja od kartona, boje, vune i trakica
Lokacija: Sjenica unutar Slavonskog sela
15:00 -16:00 sati
Radionica: Ukrašavanje predložaka domaćih životinja prirodnim materijalima
Lokacija: Sjenica unutar Slavonskog sela
Najmlađe posjetitelje očekuju i slatka iznenađenja, a Zoološki vrt Osijek osigurao je i posebne pogodnosti: ulaz za djecu do 3 godine je besplatan, a djeca do 14 godina ostvaruju 50% popusta na ulaznicu.
Izvor: Turistička zajednica Grada Osijeka
Foto: Osijek.in

Kino Urania - Subota, 9. svibnja 2026.
2026-05-09 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Mačja posla- Miss Moxy SINK (88 min)
17:00 Ovce detektivi- The Sheep detectives SINK (109 min) PREMIJERA
17:10 Kino klub: Tom i Jerry: Čarobni Kompas- Tom and Jerry: Forbidden compass SINK (104 min) PREMIJERA
19:00 Vrag nosi Pradu 2- The Devil Wears Prada 2 (119 min)
19:10 Kino klub: Mjesec našeg filma: Koja je ovo država (118 min)
21:10 Vrag nosi Pradu 2- The Devil Wears Prada 2 (119 min)
21:15 Kino klub: Dva tužitelja- Zwei Staatsanwälte (119 min) PREMIJERA

Besplatni dermatološki pregled
2026-05-09 16:00 - 19:00 | Trg Ante Starčevića, Trg Ante Starčevića, Osijek, Hrvatska, 31000, Croatia (Local Name: Hrvatska)
U subotu 9. svibnja u Osijeku, na Trgu dr. Ante Starčevića održat će se prvi u nizu od 19 besplatnih dermatoloških pregleda u sklopu ovogodišnje inicijative dm-a „Zaštiti se… i uživaj na suncu“.
Podjela rednih brojeva počinje u 16 sati, a preglede će od 16 do 19 sati metodom digitalne dermoskopije obavljati doc. dr. sc. Maja Levak Tolušić, doc. dr. sc. Vera Plužarić, dr. med., Marija Šola, dr. med. i Filip Čurić dr. med., koji će građanima biti na raspolaganju za savjete o zaštiti od sunca i njezi kože.
Foto: Ustupljena fotografija

Program obilježavanja Dana Europe u Osijeku
2026-05-09 17:00 - 21:00 | Udruga PLANTaža, Vukovarska 3, Osijek, Hrvatska, 31000, Croatia (Local Name: Hrvatska)

Glasovirski recital Lovre Pogorelića
2026-05-09 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Subota, 9.5.2026./20.00 sati/ Dvorana Franjo Krežma – Glasovirski recital Lovre Pogorelića
U sklopu glazbeno – edukativnog ciklusa Pannona Muziko tra Edukado 2026.
Lovro Pogorelić jedan je od najboljih hrvatskih pijanista srednje generacije i riječima kritike “jedna od referentnih točki suvremenog hrvatskog pijanizma”.
Njegov klavirski recital slušamo na koncertu u Dvorani Franjo Krežma, a na programu su djela Schumanna i Slavenskog.
Prodaja ulaznica: Porta KC-a (pon-pet 8-23 sata) i online na Core-event.co

Iris Kovačić - Axmann Pub
2026-05-09 20:00 - 23:30 | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)

Q Club - Saturday Champagne Night (DJ Dancho)
2026-05-09 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
30% popusta na sve šampanjce.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Kino Urania - Nedjelja, 10. svibnja 2026.
2026-05-10 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Ovce detektivi- The Sheep detectives SINK (109 min) PREMIJERA
17:00 Michael (127 min)
17:10 Kino klub: Tom i Jerry: Čarobni Kompas- Tom and Jerry: Forbidden compass SINK (104 min) PREMIJERA
19:00 Kino klub: Mjesec našeg filma: Narodni heroj Ljiljan Vidić (107 min)
19:15 Vrag nosi Pradu 2- The Devil Wears Prada 2 (119 min)
21:00 Kino klub: Dva tužitelja- Zwei Staatsanwälte (119 min) PREMIJERA
21:21 Vrag nosi Pradu 2- The Devil Wears Prada 2 (119 min)

SuperSport Hrvatska nogometna liga: Osijek – Istra
2026-05-10 16:00 - 18:00 | Opus Arena, Ul. Josipa Jurja Strossmayera 126b, Osijek, Hrvatska, Croatia (Local Name: Hrvatska)
Utakmica 34. kola SuperSport Hrvatske nogometne lige.
Foto: NK Osijek
